
REFERAT DE APROBARE  A PROIECTULUI DE HOTĂRÂRE
privind   prelungirea termenului de vizare  pentru anul 2022 a Acordului pentru desfășurarea exercițiilor comerciale prevăzut de art.56 din  Regulamentul privind condițiile de desfãșurare a activitãților comerciale și de prestãri servicii pe raza municipiului Timișoara  (Anexa 1  din HCLMT nr.4/11.01.2022)

1. Descrierea situaţiei actuale:
	Prin HCLMT nr.4/11.01.2022 a fost modificată  Anexa 2 din  Hotărârea  Consiliului Local  nr.110/05.04.2016 - pentru modificarea Regulamentului privind condițiile de desfãșurare a activitãților comerciale și de prestãri servicii pe raza municipiului Timișoara, aprobat prin Hotărârea Consiliului Local  nr.538/2015 și modificat prin Hotărârea Consiliului Local nr. 110/2016.
Art 56 din acest Regulament stabilește obligativitatea vizării anuale a Acordului pentru desfășurarea exercițiilor comerciale. Conform prevederilor acestui articol ,,Acordul pentru defășurarea exercițiilor comerciale se vizează în mod obligatoriu până la data de 31 martie a fiecărui an, pentru anul în curs".
           
2. Schimbări preconizate și rezultate așteptate:
           Documentația a fost realizată în vederea prelungirii termenului până la care se poate viza Acordul pentru desfășurarea exercițiilor comerciale, pentru anul 2022.
           Modificările au fost realizate pentru a oferi operatorilor economici ce desfășoară activități comerciale pe raza municipiului Timișoara posibilitatea de a putea viza Acordul pentru desfășurarea exercițiilor comerciale până la data de 30 iunie a anului 2022.
                                                                                                                                    
3. Alte informații:  

          Având în vedere că pentru vizarea Acordului pentru desfășurarea exercițiilor comerciale, pentru anul în curs se solicită o serie de documente suplimentare față de anii precedenți precum și volumul foarte mare de documentații înregistrate, venim astfel în sprijinul operatorilor economici, dându-le posibilitatea de a viza Acordul pentru desfășurarea exercițiilor comerciale până la data de 30 iunie a anului în curs.

  4. Concluzii:
	Având în vedere cele menţionate mai sus, considerăm  oportună prelungirea termenului de vizare pentru anul 2022 a Acordului pentru desfășurarea exercițiilor comerciale, prevăzut de art. 56 din  Regulamentul privind condițiile de desfășurare a activităților comerciale și de prestări servicii pe raza municipiului Timișoara, până la data de 30 iunie 2022, în scopul  sprijiniri mediului de afaceri..

